Wenn se na kochet senn, geits an haufa verschiadene Rezept zom se vollends fertig z’macha. En eller Regel duat mer z’ersch an Butter oder s’Schmalz em Hafa verlaufa lassa, um na je noch em Rezept Zwibla, moischtens au Speck ond Röschtgmües (Sellerie, Karotta, Lauch) a bisle azomdämpfa. Wenn älles nah so a bisle ahganga isch, duat mr a bisle Mehl drüberd streua ond so lang reschta, bises holzbrau isch (vgl. dunkle roux). Wenn dia Farb erreicht isch, löscht mer es mit dem Fond ab und lässt des ganza no a Weile kechla. Aber Obachd, des brennt gern nei!